Document ID: 31990R0098

*****
ΚΑΝΟΝΙΣΜΟΣ (ΕΟΚ) αριθ. 98/90 ΤΗΣ ΕΠΙΤΡΟΠΗΣ
της 15ης Ιανουαρίου 1990
για τροποποίηση του κανονισμού αριθ. 282/67/ΕΟΚ περί λεπτομερειών παρεμβάσεως για τους ελαιούχους σπόρους όσον αφορά την κατάργηση της προσαυξήσεως της τιμής για τις δαπάνες εισόδου στην αποθήκη
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως της αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 2902/89 (2), και ιδίως το άρθρο 26 παράγραφος 3,
Εκτιμώντας:
ότι ο κανονισμός αριθ. 282/67/ΕΟΚ της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1383/89 (4), προβλέπει στο άρθρο 7 δεύτερο εδάφιο την προσαύξηση της τιμής που θα πληρωθεί στον πωλητή των δαπανών εισόδου στην αποθήκη στην περίπτωση κατά την οποία ο πωλητής πραγματοποιεί την αποθήκευση μετά την αποδοχή της προσφοράς από τον οργανισμό παρεμβάσεως· ότι, εξάλλου, το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) πληρώνει στον οργανισμό παρεμβάσεως για κάθε προϊόν που εισέρχεται σε δημόσια αποθεματοποίηση ένα κατ' αποκοπή ποσό που καλύπτει τις υλικές δαπάνες της αποθηκεύσεως του προϊόντος, βάσει του κανονισμού (ΕΟΚ) αριθ. 1883/78 του Συμβουλίου (5), όπως τροποποιήθηκε τελευταία από τον κανονισμό (ΕΟΚ) αριθ. 787/89 (6)· ότι πρέπει να αποφευχθεί στο μέλλον μια ενδεχόμενη διπλή πληρωμή από το ΕΓΤΠΕ των ίδιων τεχνικών δαπανών·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 7 του κανονισμού αριθ. 282/67/ΕΟΚ το τελευταίο εδάφιο καταργείται.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Ιανουαρίου 1990.

Labels: 2
3
17